| Medaljeoversikt |
| --- |
| Friidrett: |
| Konkurrerte for Spanias flagg Spania |
| Friidrett EM i friidrett |
| Bronse | Zürich 2014 | 400 m |
| Friidrett EM innendørs |
| Sølv | Praha 2015 | 400 m |
| Konkurrerte for Cubas flagg Cuba |
| Friidrett Ibero-amerikanske mesterskapet i friidrett |
| Gull | San Fernando 2010 | 4x400 m |
| Bronse | San Fernando 2010 | 800 m |
| Friidrett CAC-mesterskapet i friidrett |
| Gull | Havanna 2009 | 800 m |
| Gull | Havanna 2009 | 4x400 m |
| Gull | Cali 2008 | 400 m |
| Gull | Cali 2008 | 4x400 m |
| Bronse | Nassau 2005 | 4x400 m |
| Friidrett ALBA-lekene |
| Gull | Havanna 2009 | 400 m |
| Gull | Caracas 2007 | 400 m |
| Gull | Caracas 2007 | 4x400 m |
| Sølv | Havanna 2005 | 400 m |
| Friidrett Panamerikanske leker 2007 |
| Gull | Rio de Janeiro 2007 | 4x400 m |
| Bronse | Rio de Janeiro 2007 | 400 m |
| Konkurrerte for Spanias flagg Spania |
| Friidrett Verdenscupen i friidrett |
| Sølv | Marrakech 2014 | 4x400 m |

**Indira Terrero Letuce** (født 29. november 1985 i Havanna) er en cubanskfødt friidrettsutøver som konkurrerer for Spania i sprintløp og mellomdistanseløp. Hun har sølv på 400 meter fra EM i friidrett innendørs 2015 som fremste internasjonale meritt.

Hun flyttet fra Cuba til Spania i 2010, og ble spansk statsborter i april 2014, slik at hun kunne konkurrere for Spania fra 15. mai 2014.

Idrettskarriere
---------------

Terrero deltok ved ALBA-lekene 2005, der hun kom på 2.-plass på 400 meter, bak sin landsmann Aymeé Martínez. Hun deltok også ved CAC-mesterskapet i friidrett 2005 i Nassau, der Cuba kom på 3.-plass på 4 x 400 meter stafett. Her deltok hun også på 400 meter, men ble slått ut i kvalifiseringsheatet, der hun kom sist i sitt heat med tiden 55,47. 

Ved ALBA-lekene 2007 vant hun 400 meter med tiden 51,99, og slo Susana Clement med over et sekund, og hun deltok også på Cubas stafettlag som vant 4 x 400 meter stafett. Ved de Panamerikanske leker 2007 i Rio de Janeiro vant Cuba 4 x 400 meter stafett, og Terrero deltok i tillegg på 400 meter individuelt, der hun kom på 3.-plass. Hun deltok også ved VM i friidrett 2007, der hun ble slått ut i semifinalen, med 15. beste tid. Cuba nådde finalen på 4 x 400 meter stafett, og endte på 7.-plass. 

I juli 2008 deltok hun ved CAC-mesterskapet i friidrett 2008 i Cali i Colombia, og vant to gullmedaljer. Først vant hun 400 meter, der hun løp på 50,98 i finalen. Deretter deltok hun på Cubas stafettlag som vant 4 x 400 meter stafett. Hun deltok i sitt første OL ved sommer-OL 2008, og på 400 meter ble hun slått ut i semifinalen, med 16. beste tid. Cuba nådde finalen på 4 x 400 meter stafett, og endte på 6.-plass. De satte ny cubansk rekord i finalen, med tiden 3:23,21.

Hun vant igjen 400 meter ved ALBA-lekene 2009, 1,4 sekunder foran Daysurami Bonne. Ved CAC-mesterskapet 2009 gjentok hun plasseringene fra året før, og vant både 400 meter og 4 x 400 meter stafett. I august deltok hun ved VM i friidrett 2009, der hun ble slått ut i semifinalen på 400 meter, med 16. beste tid (51,87), og hun deltok igjen på Cubas stafettlag på 4 x 400 meter, som denne gangen kom på 8. og siste plass i finalen, med tiden 3:36,99. 

I 2010 ble det Ibero-amerikanske mesterskapet i friidrett arrangert i San Fernando i Spania. Her kom Terrero på 3.-plass på 800 meter, bak Andrea Ferris og Rosemary Almanza. Cuba vant her 4 x 400 meter stafett, med Terrero på laget. 

Hennes første store internasjonale stevne for Spania var Lag-EM i friidrett 2014 i juni. Hun deltok på Spanias stafettlag på 4 x 400 meter, men disse ble diskvalifisert for løping utenfor sin bane. Ved EM i friidrett 2014 i august løp hun inn til bronse på 400 meter, kun 2 hundredels sekund bak Olha Zemljak som kom på 2.-plass. Hun representerte også Europa ved Verdenscupen i friidrett 2014 i Marrakech i Marokko, der det sammensatte europeiske laget løp inn til 2.-plass bak Amerika. 

Ved EM i friidrett innendørs 2015 kom hun på 2.-plass på 400 meter, med tiden 52,63, kun slått av ukrainske Natalija Pyhyda.

Referanser
----------

1. ↑   World Athletics Database, World Athletics utøver-ID 183910[Hentet fra Wikidata]
2. ↑  Sports-Reference - *Indira Terrero* Arkivert 3. februar 2013 hos Wayback Machine. besøkt 17. juni 2015.
3. ↑  AthleCAC - *I Juegos Deportivos ALBA - ALBA La Habana CUB 23-24 Jun 2005* Arkivert 6. mars 2016 hos Wayback Machine. besøkt 17. juni 2015.
4. ↑  AthleCAC - *XX CAC Senior Championships - 2005 CACCh Nassau BAH 9-11 Jul 2005* Arkivert 14. august 2012 hos Wayback Machine. besøkt 17. juni 2015.
5. ↑  AthleCAC - *II Juegos del ALBA 2007 - ALBA Caracas VEN 9-12 May 2007* Arkivert 5. mars 2016 hos Wayback Machine. besøkt 17. juni 2015.
6. ↑  IAAF - *Robles shines with rainy 13.25 – Pan-Am Games Day 6* (arkivert), besøkt 17. juni 2015.
7. ↑  IAAF - *Ennis-London beats Felicien in a thriller – Pan American Games, Day 4* (arkivert), besøkt 17. juni 2015.
8. ↑  AthleCAC - *Campeonato CAC de Atletismo 2008 - CACCh Cali COL 4-6 Jul 2008* Arkivert 25. juli 2011 hos Wayback Machine. besøkt 17. juni 2015.
9. ↑  IAAF - *The XXIX Olympic Games > 4x400 Metres Relay - women*, besøkt 17. juni 2015.
10. ↑  Federación Atlética de Chile - *III JUEGOS DEL ALBA LA HABANA (Cuba) - Estadio Panamericano 23 al 25 de abril* Arkivert 4. mars 2016 hos Wayback Machine. besøkt 17. juni 2015.
11. ↑  Inder.cu - *22nd Central American & Caribbean Track & Field Senior Championship* Arkivert 2. oktober 2011 hos Wayback Machine. besøkt 17. juni 2015.

Eksterne lenker
---------------

* (en) Indira Terrero – Olympedia Rediger på Wikidata

* (en) Indira Terrero – Sports-Reference (OL-resultater – arkivert) Rediger på Wikidata

* (en) Indira Terrero – World Athletics Rediger på Wikidata

* (en) Indira Terrero – Diamond League Rediger på Wikidata

* (en) Indira Terrero – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |